CELEX: 32008D0071
Language: mt
Date: 2008-01-22 00:00:00
Title: 2008/71/KE: Deċiżjoni tal-Kummissjoni tat- 22 ta’ Jannar 2008 li temenda d-Deċiżjoni 2007/718/KE dwar ċerti miżuri ta’ protezzjoni kontra l-marda ta’ l-ilsien u d-dwiefer f’Ċipru (notifikata taħt id-dokument numru C(2008) 186) (Test b’relevanza għaż-ŻEE)

23.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 18/36
            
         DEĊIŻJONI TAL-KUMMISSJONI
   tat-22 ta’ Jannar 2008
   li temenda d-Deċiżjoni 2007/718/KE dwar ċerti miżuri ta’ protezzjoni kontra l-marda ta’ l-ilsien u d-dwiefer f’Ċipru
   (notifikata taħt id-dokument numru C(2008) 186)
   (Test b’relevanza għaż-ŻEE)
   (2008/71/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 89/662/KEE tal-11 ta’ Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (1), u b’mod partikolari l-Artikolu 9(4) tagħha,
   Wara li kkunsidrat id-Direttiva tal-Kunsill 90/425/KEE tas-26 ta’ Ġunju 1990 dwar il-kontrolli veterinarji u żootekniċi applikabbli għall-kummerċ intra-Komunitarju ta’ ċerti annimali ħajjin u prodotti bil-ħsieb tat-tlestija tas-suq intern (2), u b’mod partikolari l-Artikolu 10(4) tagħha,
   Billi,
   
               (1)
            
            
               Wara t-tifqigħat reċenti tal-marda ta’ l-ilsien u d-dwiefer f’Ċipru, ġiet adottata d-Deċiżjoni tal-Kummissjoni 2007/718/KE tas-6 ta’ Novembru 2007 dwar ċerti miżuri ta’ protezzjoni kontra l-marda ta’ l-ilsien u d-dwiefer f’Ċipru (3) biex jissaħħu l-miżuri ta’ kontroll kontra l-marda ta’ l-ilsien u d-dwiefer meħudin minn dak l-Istat Membru fil-qafas tad-Direttiva tal-Kunsill 2003/85/KE tad-29 ta’ Settembru 2003 dwar miżuri tal-Komunità għall-kontroll tal-marda ta’ l-ilsien u d-dwiefer li tħassar id-Direttiva 85/511/KEE, id-Deċiżjonijiet 89/531/KEE u 91/665/KEE u temenda id-Direttiva 92/46/KEE (4).
            
         
               (2)
            
            
               Fid-Deċiżjoni 2007/718/KE, il-Kummissjoni stipulat ir-regoli għad-dispaċċ ta’ ċerti kategoriji ta’ laħam minn ċerti żoni elenkati fl-Anness III ta’ dik id-Deċiżjoni fejn ma ġewx irreġistrati tifqigħat tal-marda ta’ l-ilsien u d-dwiefer għal perjodu ta’ mill-inqas 90 jum qabel il-qtil u li jikkonformaw ma’ ċerti kundizzjonijiet speċifikati.
            
         
               (3)
            
            
               Fuq il-bażi ta’ l-evoluzzjoni tal-qagħda ta’ saħħet l-annimali f’Ċipru, u b’mod partikolari r-riżultati favorevoli tas-sorveljanza konkluża, issa huwa possibbli li titneħħa ż-żona ta’ riskju għoli mniżżla fl-Anness I u li Ċipru jiġi ddikjarat bħala żona ta’ riskju baxx li għandha tiġi inkluża fl-Anness II għad-Deċiżjoni 2007/718/KE.
            
         
               (4)
            
            
               Id-Deċiżjoni 2007/718/KE għalhekk għandha tkun emendata skond dan.
            
         
               (5)
            
            
               Il-miżuri stipulati f’din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DIN ID-DEĊIŻJONI:
   Artikolu 1
   L-Annessi għad-Deċiżjoni 2007/718/KE huma sostitwiti bit-test fl-Anness għal din id-Deċiżjoni.
   Artikolu 2
   L-Istati Membri għandhom jemendaw il-miżuri li huma japplikaw għall-kummerċ biex iġibuhom konformi ma’ din id-Deċiżjoni. Huma għandhom jgħarrfu lill-Kummissjoni b’dan minnufih.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, 22 ta’ Jannar 2008.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 395, 30.12.1989, p. 13. Id-Direttiva kif emendata l-aħħar bid-Direttiva 2004/41/KE tal-Parlament Ewropew u tal-Kunsill (ĠU L 157, 30.4.2004, p. 33).
   
      (2)  ĠU L 224, 18.8.1990, p. 29. Id-Direttiva kif emendata l-aħħar bid-Direttiva 2002/33/KE tal-Parlament Ewropew u tal-Kunsill (ĠU L 315, 19.11.2002, p. 14).
   
      (3)  ĠU L 289, 7.11.2007, p. 45. Id-Deċiżjoni kif emendata l-aħħar bid-Deċiżjoni 2008/65/KE (GU L 17, 22.1.2008, p. 8).
   
      (4)  ĠU L 306, 22.11.2003, p. 1. Id-Direttiva kif emendata l-aħħar bid-Direttiva 2006/104/KE (ĠU L 363, 20.12.2006, p. 352).
   
      ANNESS
      “
            ANNESS I
            —
         
         
            ANNESS II
            Ċipru
         
         
            ANNESS III
            
                        1
                     
                     
                        2
                     
                     
                        3
                     
                     
                        4
                     
                     
                        5
                     
                     
                        6
                     
                     
                        7
                     
                     
                        8
                     
                  
                        Grupp
                     
                     
                        ADNS
                     
                     
                        Unità Amministrattiva
                     
                     
                        B
                     
                     
                        S/G
                     
                     
                        P
                     
                     
                        FG
                     
                     
                        WG
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    ADNS
                                 
                                 
                                    =
                                 
                                 
                                    Animal Disease Notification System Code - Kodiċi ta’ Sistema ta’ Notifikazzjoni għall-Mard ta’ l-Annimali (Deċiżjoni 2005/176/KE)
                                 
                              
                                    B
                                 
                                 
                                    =
                                 
                                 
                                    laħam tal-bovini
                                 
                              
                                    S/G
                                 
                                 
                                    =
                                 
                                 
                                    laħam tan-nagħaġ u l-mogħoż [laħam ta’ annimali ovini u kaprini]
                                 
                              
                                    P
                                 
                                 
                                    =
                                 
                                 
                                    laħam tal-majjal [laħam ta’ annimali porċini]
                                 
                              
                                    FG
                                 
                                 
                                    =
                                 
                                 
                                    annimali tal-kaċċa mrobbija suxxettibbli għall-marda ta’ l-ilsien u d-dwiefer
                                 
                              
                                    WG
                                 
                                 
                                    =
                                 
                                 
                                    speċi selvaġġi tal-kaċċa suxxettibbli għall-marda ta’ l-ilsien u d-dwiefer
                                 
                              
                  ”